На основу [члана 67.](http://we2.cekos.com/ce/index.xhtml?&file=f129220&action=propis&path=12922003.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-&anchor=c0067#c0067) став 1. Закона о основама система образовања и васпитања („Службени гласник РС”, бр. 88/17, 27/18-др. закон, 10/19 и 6/20),

министар просвете, науке и технолошког развоја доноси

**ПРАВИЛНИК О ДОПУНАМА ПРАВИЛНИКА  
О ПРОГРАМУ НАСТАВЕ И УЧЕЊА ЗА СЕДМИ РАЗРЕД ОСНОВНОГ ОБРАЗОВАЊА И ВАСПИТАЊА**

Члан 1.

У [Правилнику о програму наставе и учења за седми разред основног образовања и васпитања](http://we2.cekos.com/ce/index.xhtml?&file=f142806&action=propis&path=14280601.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-) („Службени гласник РС – Просветни гласник”, бр. 5/19 и 1/20) у делу: „3. ОБАВЕЗНИ ПРЕДМЕТИ” – одељак „Назив предмета: МАТЕРЊИ ЈЕЗИК” после програма предмета: „СЛОВАЧКИ ЈЕЗИК”, додаје се програм предмета: „ХРВАТСКИ ЈЕЗИК”, који је одштампан уз овај правилник и чини његов саставни део.

У програму предмета: „ИСТОРИЈА”, после одељка: „III. ПРАЋЕЊЕ И ВРЕДНОВАЊЕ НАСТАВЕ И УЧЕЊА”, додаје се одељак: „IV. ДОДАТНИ САДРЖАЈИ ПРОГРАМУ ИСТОРИЈА КОЈИ ИЗРАЖАВАЈУ ПОСЕБНОСТ НАЦИОНАЛНЕ МАЊИНЕ”, који је одштампан уз овај правилник и чини његов саставни део.

У програму предмета: „ЛИКОВНА КУЛТУРА”, после одељка: „III. ПРАЋЕЊЕ И ВРЕДНОВАЊЕ НАСТАВЕ И УЧЕЊА”, додаје се одељак:  [„IV. ДОДАТНИ САДРЖАЈИ ПРОГРАМУ ЛИКОВНА КУЛТУРА КОЈИ ИЗРАЖАВАЈУ ПОСЕБНОСТ НАЦИОНАЛНЕ МАЊИНЕ”](http://we2.cekos.com/ce/index.xhtml?&file=f141968&action=propis&path=14196801.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-#ll2) , који је одштампан уз овај правилник и чини његов саставни део.

У програму предмета: „МУЗИЧКА КУЛТУРА”, после одељка: „III. ПРАЋЕЊЕ И ВРЕДНОВАЊЕ НАСТАВЕ И УЧЕЊА”, додаје се одељак:  [„IV. ДОДАТНИ САДРЖАЈИ ПРОГРАМУ МУЗИЧКА КУЛТУРА КОЈИ ИЗРАЖАВАЈУ ПОСЕБНОСТ НАЦИОНАЛНЕ МАЊИНЕ”](http://we2.cekos.com/ce/index.xhtml?&file=f141968&action=propis&path=14196801.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-#ll3) , који је одштампан уз овај правилник и чини његов саставни део.

У делу: „4. ИЗБОРНИ ПРОГРАМИ” – одељак „Назив програма: МАТЕРЊИ ЈЕЗИК/ГОВОР СА ЕЛЕМЕНТИМА НАЦИОНАЛНЕ КУЛТУРЕ”, после програма: „ЧЕШКИ ЈЕЗИК СА ЕЛЕМЕНТИМА НАЦИОНАЛНЕ КУЛТУРЕ” додају се програми: „ХРВАТСКИ ЈЕЗИК СА ЕЛЕМЕНТИМА НАЦИОНАЛНЕ КУЛТУРЕ, МАКЕДОНСКИ ЈЕЗИК СА ЕЛЕМЕНТИМА НАЦИОНАЛНЕ КУЛТУРЕ и ВЛАШКИ ГОВОР СА ЕЛЕМЕНТИМА НАЦИОНАЛНЕ КУЛТУРЕ”, који су одштампани уз овај правилник и чине његов саставни део.

#### Члан 2.

Овај правилник ступа на снагу осмог дана од дана објављивања у „Службеном гласнику Републике Србије – Просветном гласнику”, а примењује се почев од школске 2020/2021. године.

Број: 110-00-00134/2020-04 Министар,  
У Београду, 5. јуна 2020. године Младен Шарчевић, с.р.